Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 2. Az Alkotmánybíróság a 24/1999. (VI. 30.) AB határozatban (ABH 1999, 237.) a Ve. szabályozási körében a
Paragraph Index: 1022

(5) bekezdésben foglalt jogorvoslathoz való jogot sem, ezért az alkotmányjogi panaszt elutasította. III. Az alkotmányjogi panasz elutasításával az Alkotmánybíróság egyértelmûvé tette, hogy a választási eljárás során önmagában a rövid (háromnapos) határidõ, valamint az ehhez kapcsolódó feltételek (a határidõ számítása a döntés meghozatalától számít, illetve az, hogy a jogorvoslati kérelemnek három napon belül meg is kell érkeznie) nem eredményeznek alkotmányellenességet. Eljárása során az Alkotmánybíróság figyelembe vette a Ve. 79. § (2) bekezdését, amely a jogorvoslati feltételek teljesíthetõsége érdekében elõírja, hogy a határozatot annak meghozatala napján az érintettekkel közölni kell. Nem tartalmaz viszont a felhívott jogszabályhely rendelkezést arra vonatkozóan, hogy a határozat közlése, vagyis az, hogy az érintett a döntésrõl tudomást szerezzen, hogyan, milyen módon, milyen eszközök igénybevételével biztosítható. A hagyományos kézbesítés átlagos idõtartama (két-három nap) ugyanis azzal a következménnyel járhat, hogy az érintett — a nyitva álló határidõ rövidsége miatt — jogorvoslati jogával nem tud élni. A jogalkotó tehát elmulasztotta annak a garanciális rendelkezésnek a megalkotását, amely a választási eljárásban biztosítja az érintett jogorvoslati jogának teljes körû gyakorlását. Ennek alapján az Alkotmánybíróság — hivatalból eljárva — vizsgálta, hogy a garanciális rendelkezés hiánya eredményezett-e mulasztásban megnyilvánuló alkotmányellenességet. A kérdés megítéléséhez az Alkotmánybíróság a mulasztásban megnyilvánuló alkotmányellenességre, majd a jogorvoslati jogra vonatkozóan kialakított gyakorlatát tekintette át.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes